Nóg 'n tiener neem haar eie lewe | Maroela Media
Nóg 'n tiener neem haar eie lewe
Deoni Vermaak Foto: Facebook
"As dit dan net een ander kind of gesin kan help, dan is my seer nie verniet nie."
Só sê Junita Vermaak nadat haar 16-jarige dogter, Deoni, 'n gr. 9-leerling aan die Hoërskool Retief in Kestell in die Vrystaat, haarself verlede Sondag met haar skooldas in haar ouerhuis in die dorp gehang het.
Junita het aan Maroela Media gesê hulle het glad nie besef Deoni het hoegenaamd sulke planne nie. "Sy het 'n briefie agtergelaat, maar dis duidelik dat sy kalm en rustig was toe sy die boodskap geskryf het. Ons dink nie sy het die briefie Sondag geskryf nie. Sy moes dit vroeër al geskryf het toe sy dit beplan het." Deoni skryf in die briefie dis niemand se skuld nie, en sy sê hoe lief is sy vir almal. Sy het spesiale boodskappe aan haar ma, pa, drie sussies, vriend, oom en niggie gelos.
"Sy skryf onder andere van 'n donker gat waarin sy haarself bevind," het Junita gesê. "Ouers sê altyd aan hulle kinders daar is niks wat hulle kan doen wat mens se liefde vir hulle kan verminder nie. Ek hoop dat kinders besef dat ouers dit nie net sommer sê omdat sê sê is nie. Hulle bedoel dit regtig. Mens raas en is kwaai met hulle, maar dit maak mens nie minder lief vir hulle nie. Geen probleem is onoorkombaar nie. " Sy voeg by sy dink nie kinders wat liefde ontvang, besef hoe lief mens werklik vir hulle is nie.
"Ons sou enigiets gedoen het om haar te help as ons geweet het hoe sy voel."
Junita skryf op haar Facebook-blad aan Deoni: My liewe Poppie, my bekkie, my rabbedoe!!!! Ek weet nie wat om te se nie…….. ek is so ongelooflik lief vir jou!!! Ek was nog altyd trots op jou, en ek het altyd geglo jy sal dinge doen, en groot ook!! Jy los my leeg en verslae, ek wens ek kon weet hoekom!!!! Jy was en is so pragtige mens!!! Ek sal jou altyd liefhê my bekkie, met my hele hart!!!!
'n Roudiens vir Deoni het Vrydag in die NG kerk in die dorp plaasgevind. Sy was die tweede oudste van vier sussies.
Sers. Mmako Mophiring, woordvoerder van die polisie, het aan Maroela Media bevestig 'n geregtelike doodsondersoek is geopen.
Dit is die vyfde tienerselfmoord waaroor Maroela Media vanjaar berig.
* Klara Göttert (14) se liggaam is op 11 Augustus by die Northgate-winkelsentrum naby Fourways gevind nadat sy glo van die boonste verdieping na haar dood gespring het.
* Anneke Mostert (12) van Quellerina in Johannesburg het op Sondag 12 Julie, haarself met haar pa se .38 rewolwer doodgeskiet.
* Mihandri Laboff (17) van Mookgophong (Naboomspruit) in Limpopo het haarself op 22 Junie in haar koshuiskamer gehang.
* 'n 16-jarige gr. 10-leerder aan die Hoërskool Bryanston se liggaam is op 16 Mei gevind waar hy homself aan 'n boom opgehang het op die perseel van St. Stithians College.
Lees ook: Tienerselfmoord: Wanneer rooi ligte moet flikker
Deoni en haar ma, Junita Vermaak (Foto: Facebook)
Departement wil van emmertoilette ontslae raak
Waarom o waarom wil mens uitroep?.al die hartseer en vrees wat so diep in ons kinders gewortel is deesdae maak mens bekommerd.
As volwassene is dit soms moeilik om bo als uit te styg hoeveel te meer vir n jong siel wat voorgee dat als mooi en opreg is.my opregte meegevoel aan die gesin..my hart breek v julle
Kan dit wees dat al hierdie dogters wat so selfmoord pleeg die Papiloma Virus inenting gehad het?
Baie hartseer. Ek as ouer sal nie so iets kan verwerk nie… na so storie glo ek 'n mens probeer terug dink aan 'tekens'. Dis hart verskeurend en haar plekkie sal altyd daar wees… maar leeg. My gebede is met di gesin.
Was ook al daar...
Vergeet tog om inentings die skuld te gee. Slefmoord kom onder seuns ook voor. Asseblief… My innigste simpatie met hierdie mense – ek was self al daar. Daar is nie antwoorde en mens berus nooit werklik nie, mens bly soek -maar mens moet aangaan met die lewe. Al wat ek kan se oro en oor is sterkte.
Dit is regtig hartseer….ek weet hoe dit voel om in donkerte te leef en nie te weet watter kant nie en ek was 'n grootmens toe ek in die donkerte geleef het en 'n einde aan alles probeer maak het. Hoe erg moet dit nie vir die kinders wees nie…wat nie regtig weet wat om daarmee te maak nie…..sterkte aan die ouers.